CELEX: C2006/212/23
Language: sl
Date: 2006-09-02 00:00:00
Title: Zadeva C-255/06: Pritožba, ki jo je vložila Yedas Tarim ve Otomotiv Sanayi ve Ticaret AŞ 6. junija 2006 proti sodbo Sodišča prve stopnje (peti senat), razglašeno 30. marca 2006 v zadevi T-367/03, Yedas Tarim ve Otomotiv Sanayi ve Ticaret AS proti Svetu Evropske unije in Komisiji Evropskih skupnosti

2.9.2006   
            
            
               SL
            
            
               Uradni list Evropske unije
            
            
               C 212/14
            
         Pritožba, ki jo je vložila Yedas Tarim ve Otomotiv Sanayi ve Ticaret AŞ 6. junija 2006 proti sodbo Sodišča prve stopnje (peti senat), razglašeno 30. marca 2006 v zadevi T-367/03, Yedas Tarim ve Otomotiv Sanayi ve Ticaret AS proti Svetu Evropske unije in Komisiji Evropskih skupnosti
   (Zadeva C-255/06)
   (2006/C 212/23)
   Jezik postopka: angleščina
   Stranki
   
      Pritožnica: Yedaş Tarim ve Otomotiv Sanayi ve Ticaret AŞ (zastopnika: S. Sariibrahimoglu in R. Sinner, avocats)
   
      Drugi stranki v postopku: Svet Evropske unije, Komisija Evropskih skupnosti
   Predlogi pritožnice:
   Pritožnica predlaga, naj Sodišče:
   
               —
            
            
               v celoti razveljavi sodbo Sodišča prve stopnje (peti senat) v zadevi Yedas proti Komisiji in Svetu (zadeva T-367/03),
            
         
               —
            
            
               zadevo pošlje Sodišču prve stopnje, da o njej ponovno odloči,
            
         
               —
            
            
               razpiše ustno obravnavo,
            
         
               —
            
            
               pritožnici zagotovi povrnitev stroškov.
            
         Pritožbeni razlogi in bistvene trditve
   Pritožnica zatrjuje, da je Sodišče prve stopnje napačno uporabilo pravo s tem, da Pridružitvenemu sporazumu med Turčijo in Evropsko gospodarsko skupnostjo („Sporazum iz Ankare“) in Protokolom ni priznalo lastnega pravnega pomena ali učinka, v nasprotju z ustaljeno sodno prakso Sodišča ES, in s tem, da je nepravilno določilo, da načela in pravila, vsebovana v Sporazumu iz Ankare in protokolih, nimajo lastnosti pravnih pravil, glede na katere bi bilo mogoče presojati ravnanje institucij Skupnosti. Po mnenju pritožnice so določbe Sporazuma iz Ankare neposredno uporabljive in posameznikom lahko podeljujejo pravice.
   Pritožnica prav tako zatrjuje, da je Sodišče prve stopnje napačno uporabilo pravo s tem, da ni presodilo trditve, da bi bilo treba Republiko Turčijo glede sodelovanja obravnavati enako kot Španijo, Portugalsko in Grčijo, in s tem, da je menilo, da institucije Skupnosti z ozirom na stališče Grčije niso dolžne posredovati glede finančne pomoči Turčiji.
   Končno pritožnica zatrjuje, da se je Sodišče prve stopnje zmotilo v pravni presoji, da ni bilo vzročne zveze med domnevno nezakonitim ravnanjem institucije Skupnosti in domnevo utrpljeno škodo.